**REGULAMENT CONCURS –** **„Cu ce vii la birou?”**

1. **Organizatorul Campaniei**

Organizatorul campaniei **„Cu ce vii la birou?”** este IULIUS MANAGEMENT CENTER S.R.L., Str. Palas nr. 7A, Cladirea A1, Etajul 2, biroul A. b-8, Iasi, jud. Iasi, înregistrată la Registrul Comerţului sub numărul J 22-2758-2006, cod de înregistrare în scopuri de TVA RO19181463, având contul nr. RO16 BTRL 0240 1202 G741 60 XX, deschis la Banca Transilvania, reprezentată de dl./dna. Radu Constantin Iatco, în calitate de Administrator.

1. **Perioada de desfăşurare a campaniei**

Campania se va desfăşura în perioada **28 noiembrie – 17 decembrie** și este destinată tuturor angajaților care lucrează în companiile cu sediul în clădirile de birouri United Business Center Iași, din cadrul ansamblului Palas Iași, denumita în continuare ”United Business Center Palas Iași”, participarea la concurs făcându-se pe baza completării chestionarului online disponibil pe: <https://docs.google.com/forms/d/1dcCW8r7SAY4X4iyZ169PXWK3hFM_46yAn0xTR_kOgk8/edit>

1. **Dreptul de participare**

La campania promoţională **„Cu ce vii la birou?”** participă numai persoanele fizice, angajate în companiile cu sediul în cadrul clădirilor de birouri United Business Center Palas Iași, cu vârsta minimă de 18 ani. Participarea la această campanie promoţională implică acceptarea prevederilor prezentului Regulament.

La aceasta Campanie nu au voie să participe angajaţii Iulius Management Center S.R.L, angajaţii firmelor implicate în organizarea acestui Concurs, precum şi membrii familiilor acestora. Participarea la acest concurs implică acceptarea prevederilor prezentului Regulament.

1. **Mecanismul campaniei promoţionale “CHESTIONAR TRANSPORT”**

Pentru a participa la **campania „Cu ce vii la birou?”,** angajatii office din clădirile de birouri United Business Center Palas Iași trebuie să completeze online chestionarul primit pe adresa de e-mail din partea IULIUS MANAGEMENT CENTER S.R.L sau disponibil online pe pagina de Facebook United Business Center Iași**. 100 de respondenti**, alesi aleatoriu, care au raspuns la chestionar, vor primi cate un voucher de cumparaturi Palas Mall in valaore de 50 lei. O persoană poate câștiga un singur premiu în cadrul campaniei. Un singur respondent va primi premiul cel mare care constă într-o trotinetă electrică.

1. **Premiile tombolei „Cu ce vii la birou?”**

**PREMII**

În data de **18 decembrie,**  **angajati office** care au completat chestionarul online, în perioada campaniei **„Spune-ne cu ce vii la birou și poți câștiga un cec cadou”** pot câștiga:

* 100 vouchere de cumpărături valabile în magazinele din Palas Mall, în valoare de 50 lei;
* O trotinetă electrică marca **Segway ES2,** în valoare de **2.650 RON**

**Premiile acordate nu pot fi înlocuite cu alte premii şi nici nu se poate acorda contravaloarea lor în bani.** În cazul refuzului scris al câştigătorului de a beneficia de premiu sau nerevedincarea premiului în termen de maximum 10 (zece) zile calendaristice de la extragere, precum și în cazul în care se va dovedi neîndeplinirea de cătrecâștigător a conditiilor de participare si de acces la aceasta campanie, stipulate in prezentul regulament, câştigătorul va pierde dreptul de atribuire a premiului. Câştigătorul va fi anunţat telefonic sau prin e-mail.

În cazul în care câştigătorul nu se prezintă pentru a-şi revendica premiul în termen maximum 10 (zece) zile calendaristice de la data la care a fost anunțat, vom înţelege că renunţă la premiu, acesta fiind atribuit unei alte persoane care a completat chestionarul. Revendicarea premiului va fi consemnată prin încheierea unui proces verbal între câştigător şi Organizator.  Ridicarea premiilor se va face doar personal, pe baza actului de identitate si a cardului partener.

**Valoarea comercială totală a premiilor acordate în cadrul campaniei „Cu ce vii la birou?” este de 7.650 RON TVA INCLUS.** *Dacă valoarea serviciilor achiziționate pe baza voucherelor este mai mică decât suma înscrisă pe voucher, diferența nu va fi restituită cumpărătorului. Dacă valoarea serviciilor/produselor achiziționate pe baza voucherelor este mai mare decât suma înscrisă pe voucher, diferența va fi achitată de cumpărător.*

1. **Condiţii de validare la campaniei promoţionale „Cu ce vii la birou?”**

* Participanții la campanie trebuie să fie angajați ai companiilor ce își au sediul în ansamblul United Business Center Palas Iași.
* Participanții trebuie să fi completat o singură dată chestionarul disponibil pe: <https://docs.google.com/forms/d/1dcCW8r7SAY4X4iyZ169PXWK3hFM_46yAn0xTR_kOgk8/edit>. Dacă organizatorul suspectează orice metodă de fraudare a mecanismului de funcționare a concursului, acesta își rezervă dreptul de a investiga modul în care a fost realizată înscrierea și de a nu acorda premiul.
* persoană poate participa la tragerea la sorți o singură dată (cu un singur chestionar completat).
* Extragerile vor fi efectuate de către organizatorii concursului cu ajutorul platformei random.org. Toate extragerile vor fi inregistrate video si postate ulterior pe pagina de Facebook United Business Center Iași.

1. **Impozite**

Impozitul pentru premiile obţinute de către câştigătorii prezentului concurs se calculează potrivit Codului Fiscal. Impozitul pentru premiile acordate se va suporta de către societatea organizatoare.

1. **Prelucrarea datelor personale**

S.C. Iulius Management Center S.R.L. prin prisma activității pe care o desfășoară, prelucrează cu bună-voință și în conformitate cu prevederile legale datele participanților la campaniile promoționale pe care le desfășoară. S.C. Iulius Management Center S.R.L.. ia în mod regulat măsuri tehnice și organizatorice pentru securitatea datelor personale furnizate de către participanți, pe care le administrează doar pentru scopurile detaliate mai jos.

În vederea derulării Campaniei, IULIUS MANAGEMENT CENTER S.R.L. va prelucra în evidenţele proprii şi va transmite către împuterniciţii săi şi către orice terţi ce au legătură cu derularea Campaniei, în vederea prelucrării şi consultării, ori de câte ori este necesar, următoarele informaţii: datele furnizate la înscriere de către participanții la prezenta Campanie.

IULIUS MANAGEMENT CENTER S.R.L. are ca preocupare securitatea datelor participanților și respectă prevederile Regulamentului 2016/679/EU în prelucrările de date cu caracter personal efectuate. IULIUS MANAGEMENT CENTER S.R.L. va folosi datele în scopul pentru care au fost furnizate de participanți, adică pentru a extrage, identifica și informa, contacta câștigătorii și pentru a informa participanții privind campaniile promoționale.

În vederea derulării Campaniei, IULIUS MANAGEMENT CENTER S.R.L. va prelucra în evidenţele proprii şi va transmite către împuterniciţii săi şi către orice terţi ce au legătură cu derularea Campaniei, în vederea prelucrării şi consultării, ori de câte ori este necesar, următoarele informaţii: datele furnizate la înscriere de către participanții la prezenta Campanie.

De asemenea, în cazul completării rubricii opționale „E-mail”, IULIUS MANAGEMENT CENTER S.R.L. şi terţii implicaţi în derularea campaniei vor utiliza adresa de e-mail furnizată de participanți în cadrul înscrierii la Campanie pentru realizarea de comunicări comerciale și prin utilizarea unor platforme sau sisteme automate de apelare care nu necesită intervenţia unui operator uman.

Orice prelucrare de date cu caracter personal ale participanților la Campanie va avea loc cu respectarea prevederilor legale aplicabile (așa cum este Regulamentul European 2016/679) și cu asigurarea exercitării tuturor drepturilor participanților la Campanie conferite de legislația din domeniul protectiei persoanelor fizice în ceea ce privește prelucrarea datelor cu caracter personal și libera circulație a acestor date, care cuprind, dar fără a se limita la: dreptul de informare, dreptul de acces la date, dreptul de intervenţie asupra datelor, dreptul de opoziţie, dreptul de a fi uitat, dreptul la portabilitatea datelor, dreptul de a nu fi supus unei decizii individuale şi dreptul de a se adresa Autorităţii Naţionale de Supraveghere a Prelucrării Datelor cu Caracter Personal sau justiţiei pentru apărarea drepturilor garantate de legislație, dreptul de a se opune oricând, fără justificare, prelucrării datelor lor personale în scop de marketing direct, dreptul de a solicita ștergerea datelor și dreptul meu de a se retrage oricând, fără justificare, din Campanie. Aceste drepturi pot fi exercitate de către participanți prin cerere scrisă, transmisă la adresa Str. Palas, Nr. 7A, Cladirea A1, Iasi (Palas Mall Iasi) , în atenţia Departamentului Marketing.

Prin participarea la acestă campanie, participanţii sunt de acord ca datele lor de identificare (nume, prenume, e-mail şi nr de telefon) să intre în baza de date a Organizatorului, pentru a fi prelucrate în cadrul campaniei la care face referire prezentul Regulament.

Ulterior, participantul va primi un e-mail prin care i se va cere acordul de a primi în continuare materiale informative privind alte campanii promoționale organizate de S.C. Iulius Management Center S.R.L.

Tuturor participanţilor la campanie le sunt garantate drepturile în conformitate cu Legea nr.677/2001. Prelucrarea datelor cu caracter personal se va face de către S.C. Iulius Management Center S.R.L. în conformitate cu dispoziţiile Legii 677/2001, notificarea prelucrării acestor date fiind înregistrată în registrul de evidenţă a prelucrărilor de date cu caracter personal sub nr. 6568 la Autoritatea Naţională de Supraveghere a Prelucrării Datelor cu Caracter Personal.

Prin înscrierea la această promoţie, participanţii declară expres că sunt de acord cu regulamentul Campaniei şi ca datele lor personale să fie prelucrate şi să intre în baza de date a S.C. Iulius Management Center S.R.L pe perioada desfasurarii campaniei.

Scopurile pentru care sunt solicitate datele personale ale Participantilor sunt urmatoarele:

• Nume, Prenume: verificarea identității participantului/câștigătorului campaniei

• Număr telefon: anuntarea castigatorilor

• E-mail:. Participantul trebuie sa transmită datele acestui câmp pentru a fi informat despre câstig. De asemenea, informația va fi utilizată pentru transmiterea de materiale promoționale privind campaniile organizate de către S.C. Iulius Management Center S.R.L., doar după transmiterea consimțământului expres al participantului, la finalizarea campaniei;

• Data nașterii: necesară pentru a confirma că participantul este adult și este eligibil pentru câștig.

• Compania: necesar pentru a confirma statutul de angajat al respondeților în cadrul clădirilor de birouri United Business Center Palas Iași.

Fiecare participant are dreptul de a solicita excluderea (“dreptul de a fi uitat”) din baza de date prin trimiterea unui email la adresa marketing@palasiasi.ro.

La cererea participanţilor adresată în scris, pe e-mail, Organizatorul se obligă în funcţie de solicitare:

a) să confirme solicitantului dacă prelucrează sau nu datele sale personale, în mod gratuit, pentru o solicitare pe an;

b) să rectifice, actualizeze, blocheze, şteargă sau să transforme în date anonime, în mod gratuit, datele a căror prelucrare nu este conformă cu dispoziţiile Legii nr.677/2001 privind protecţia persoanelor cu privire la prelucrarea datelor cu caracter personal şi liberă circulaţie a acestor date.

c) să înceteze prelucrarea datelor personale ale solicitantului

La încheierea campaniei, fiecare participant va primi un e-mail prin care poate confirma dorința sa de a primi materiale informative referitoare la campaniile promoționale desfășurate de către S.C. Iulius Management Center S.R.L. Dacă participantul nu își oferă consimțământul, S.C. Iulius Management Center S.R.L. se obligă să șteargă datele personale ale participanților, cu exceptia datelor furnizate de câștigători, care vor fi folosite în vederea îndeplinirii obligațiilor financiar fiscale, conform legislației fiscale și vor fi arhivate în conformitate cu prevederile legale aplicabile.

1. **Regulamentul Oficial**

Regulamentul de participare autentificat este disponibil în mod gratuit, oricărui solicitant. Orice solicitare în acest scop poate fi făcută la Centrele Informaționale din cadrul clădirilor de birouri United Business Center Palas Iași, în perioada campaniei.

Organizatorul isi rezerva dreptul de a modifica oricand toate si oricare dintre dispozitiile prezentului regulament. Orice astfel de modificari vor fi comunicate participantilor la campanie exclusiv sub forma postarii modificarilor sau a formei revizuite a regulamentului in cadrul Centrelor Informaționale din cadrul clădirilor de birouri United Business Center Palas Iași.

1. **Soluţionarea litigiilor**

În cazul unor potenţiale litigii apărute între Organizator şi participanţii la Campanie, acestea vor fi soluţionate pe cale amiabilă. Dacă nu este posibilă rezolvarea litigiilor pe cale amiabilă, părţile implicate în litigiu vor înainta litigiu spre soluţionare instanţelor competente române.

1. **Încetarea campaniei**

Campania **„Cu ce vii la birou?”** poate înceta înainte de data de **17 decembrie** numai în cazul apariţiei unui eveniment ce constituie Forţă Majoră sau în cazul imposibilităţii Organizatorului, din motive independente de voinţa sa, de a continua prezenta Campanie.